DISCLAMER.Þetta verður beinskeytt og mögulega langt rant , en þetta er byggt á minni persónulegu reynslu af þessu appi . TikTok ( áður Musical.ly ) er eitt vinsælasta app í heimi . Síðan fyrirtækið opnaði dyr sínar fyrir notendur utan Kína árið 2017 eru komnir yfir 500 milljón staðfestir / virkir notendur og þetta fer bara vaxandi í vinsældum og ekki bara meðal yngra fólksins . Ég bjó mér meiraðsegja til aðgang til að sjá hvað allt þetta hype væri um . Hafa skal í huga að 41% af notendum TikTok eru á aldrinum 16 og 24 ára en samkvæmt reglum TikTok þurfa notendur að vera lágmark 13 ára gamlir . Samt er mælt er með að þeir séu 16 + bara byggt á efninu sem er á þessu appi en MJÖG mikið er um efni sem ekki hæfir einstaklingum undir 18 ára aldri – og ég hef séð börn allt niður í 8 ára þarna inná . Svo þið vitið aðeins hvað þetta snýst um , þá snýst þetta um að búa til myndbönd ( allt frá nokkrum sek og uppí mínútu ) og fólk getur þá skoðað myndböndin , skilið eftir athugasemdir , “ duettað ” þau , líkað við þau , deilt áfram og bara name it – hugsið um þetta eins og kariókí nútímans . Fólk er farið að leggja gríðarlegan metnað í myndböndin , ég hef séð aðila vera með heilu production teymin í kringum myndböndin sín og mér finnst það frábært . Þetta app gefur manni færi á að fá ótrúlega skemmtilega listræna útrás og hægt er að gera allt frá förðunarmyndböndum útí dans eða búninga eða söng . Bara name it , það er nánast allgjört listrænt frelsi ( en auðvitað eru community guide lines sem þarf að fylgja og þeir eru víst frekar strangir á þeim eftir því sem ég hef séð eins og þegar kemur að sjálfsskaða og vopnanotkun ) . En eins og ALLT á internetinu hefur þetta skugga hliðar . Skuggahliðar sem foreldrar ÞURFA að vera meðvitaðir um . Ég veit að ef maður minnist á öryggi á internetinu við foreldra þá fær maður alltaf sömu rulluna “ já ég skoða sko alveg hvað barnið mitt er að gera blablabla . ” því ekkert foreldri vill viðurkenna að í mörgum tilfellum ( ekki öllum auðvitað ) ER ÞAÐ KJAFTÆÐI . Foreldrar geta ekki fylgst með öllu sem börnin gera ef þeir leyfa börnunum eða vera á Instagram eða TikTok eða einhverjum af þessum öppum . Þið getið ekki alltaf fylgst með athugasemdunum sem þau skilja eftir eða hverju einasta myndbandi sem þau horfa á . Til að einfalda þetta ( og við höldum okkur við TikTok ) þá eru 2 flipar á “ forsíðunni ” . Þeir eru “ following ” og “ For you ” . Undir Following hnappnum sérðu efni frá þeim sem þú fylgir , og svo For You síðan – þar birtist efni frá fólki útum allann heim og á öllum aldri , vissulega er ákveðin formúla sem stýrir því hvaða myndbönd fara inná For You síðuna þína en þetta snýst líka um aðgengið að óviðeigandi efni . Áður en ég svo mikið sem líkaði við eitthvað myndband á þessari síðu eða gerði nokkuð skapaðann hlut voru búin að birtast myndbönd hæfðu einungis fullorðnu fólki ( í mínu tilviki voru það nokkur myndbönd með BDSM fróðleik , furries og myndband þar sem strákur var að leika það að kyrkja stelpu og er það myndband mjög vinsælt sem þýðir að það birtist á For You síðunni hjá fleiri notendum ) . Ég ætla bara alveg að koma hreint fram og segja það eins og það er . Tölvur og símar eru oft ( og ég er alveg sek um það líka hæ krakkarúv og youtube og takk fyrir að leyfa mér að brjóta saman þvottinn í friði og bara anda eftir leiðinlegan dag ) orðnar barnapíur fyrir börnin okkar og við sofnum á verðinum . Og það er ekkert óeðlilegt , við búum á þessari tækniöld þar sem heimurinn er bókstaflega í höndunum á okkur . En , það er ástæða fyrir því að þetta app er með aldurstakmark . Ég hef séð börn nota tónbúta úr kynferðislegum lögum og dansa við þau ( Eitt vinsælasta lagið er lagið Sex Talk með Delli Boe , mæli bara með að foreldrar lesi textann við það lag sjálfir svo þeir heyri hvað börnin dansa við ) og ég hef séð börn skilja eftir viðurstyggilegar athugasemdir á myndbönd hjá öðrum krökkum , og taka virkann þátt í einelti og öðru niðurrifi . Segja öðrum börnum að þau séu ljót , og hötuð og eigi að drepa sig . Er í alvörunni 5 mínútna pásan þess virði að láta enn eitt verkfærið í hendurnar á BÖRNUM sem þau hafa ekki andlegan þroska til að nota á réttann hátt ? Og áður en einhver gjörsamlega fær kast og öskrar á mig . Þá auðvitað vilja allir foreldrar það besta fyrir sín börn og það vilja allir foreldrar fylgjast með því sem börnin þeirra gera á netinu – en það sem foreldrar halda kannski að sé skaðlaust ( eins og Tiktok ) er það bara alls ekki . Og við megum ekki sofna á verðinum . Skrif hennar einkennast af hreinskilni , kímnigáfu og harkalegum staðreyndum um hið daglega líf .